Document ID: 32007D0515

KOMISIJAS LĒMUMS
(2007. gada 21. marts)
par pasākumu, ko Vācija īstenojusi, atbalstot Bavaria Film GmbH - C 51/03 (ex NN 57/03)
(izziņots ar dokumenta numuru K(2007) 1170)
(Autentisks ir tikai teksts vācu valodā)
(Dokuments attiecas uz EEZ)
(2007/515/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu, un jo īpaši tā 88. panta 2. punkta pirmo daļu,
ņemot vērā Eiropas Ekonomikas zonas līgumu, un jo īpaši tā 62. panta 1. punkta a) apakšpunktu,
aicinājusi ieinteresētās personas iesniegt apsvērumus (1) un ņemot vērā šos apsvērumus,
tā kā:
1. PROCEDŪRA
(1)
Komisija, saņēmusi sūdzības, ka Bavaria Film GmbH (turpmāk tekstā - BAV), iespējams, saņem valsts atbalstu, 2003. gada 23. jūlijā sāka oficiālu izmeklēšanas procedūru. Vācija nosūtīja savus apsvērumus 2003. gada 20. oktobrī, taču netika saņemti komentāri no konkurentiem un citām ieinteresētajām personām. Komisija 2005. gada 3. maijā pieprasīja papildu informāciju, ko Vācija sniedza 2005. gada 1. jūlija vēstulē. Pēc sanāksmes, kas notika 2005. gada 12. oktobrī, Vācija 2006. gada 9. novembrī un 2006. gada 21. novembrī sniedza jaunu informāciju.
2. SĀKOTNĒJĀ PASĀKUMA APRAKSTS
2.1. Ievads
(2)
BAV teritorijā 1999. gadā sākās jaunas, ar vismodernākajiem tehniskajiem līdzekļiem iekārtotas filmu studijas (turpmāk tekstā - “studija”) būve. Šajā teritorijā, proti, Bavārijas federālajā zemē esošajā Geizelgašteigas filmu uzņemšanas centrā (Filmstadt Geiselgasteig), atrodas BAV galvenais birojs. BAV ir filmu ražošanas uzņēmums (2), kas uzskatāms par privāttiesību subjektu.
2.2. Ieguldītājs - īpaši šim nolūkam izveidota sabiedrība BFH
(3)
Iepriekš minētos ieguldījumus veica īpaši šim nolūkam izveidota sabiedrība Bayerische Filmhallen GmbH (turpmāk tekstā - BFH).
(4)
BFH pamatkapitāls ir EUR 50 000, tās dalībnieki ir LfA Förderbank Bayern (turpmāk tekstā - LfA), kurai pieder 49 %, privātpersona Lothar Wedel (3), kurš kā fiduciārs pārvalda 21 % daļu, un BAV, kurai pieder 30 % daļu. Sabiedrības BAV vienas daļas nominālā vērtība tādējādi ir EUR 15 000. LfA un BAV daļas tika noteiktas, balstoties uz to attiecīgo ieguldījumu BFH dibināšanā.
2.3. Finansējuma noteikumi
(5)
Papildus pamatkapitāla daļai LfA piešķīra BFH dotāciju 3,8 miljonu euro vērtībā un starpfinansējuma kredītu 3,1 miljonus euro, ko vēlāk varēja pārveidot par dotāciju (4). Šie līdzekļi, pavisam 6,9 miljoni euro, bija paredzēti jaunās filmu studijas kopējo celtniecības izmaksu finansēšanai.
(6)
BAV papildus savai pamatkapitāla daļai EUR 15 000 vērtībā piešķīra BFH tiesības bez maksas lietot studijas zemesgabalu turpmākos 25 gadus. Pēc 25 gadu termiņa BAV bez atlīdzības iegūst īpašuma tiesības uz jauno BFH ēku un tās iekārtojumu.
(7)
BAV pārvalda ražošanas objektu BFH uzdevumā. Saskaņā ar uzņēmuma vadības līgumu (Geschäftsversorgungsvertrag) ieņēmumus par studijas iznomāšanu pirmajos trīs gados (no 1999. gada oktobra līdz 2002. gada oktobrim) sadalīja šādi:
a)
BAV garantēja BFH ieņēmumus no iznomāšanas DEM 300 000 (EUR 153 000) gadā;
b)
iznomāšanas ieņēmumu daļu, kas svārstījās robežās no DEM 300 000 (EUR 153 000) līdz DEM 500 000 (EUR 256 000), saņēma BAV kā atlīdzību par remonta, apkopes, apdrošināšanas un mārketinga izdevumiem;
c)
ieņēmumus, kas pārsniegtu DEM 500 000, savā starpā sadalītu BAV un BFH (5).
1. tabulā atspoguļoti faktiskie ieņēmumi no jaunās studijas iznomāšanas pirmajos trīs gados un šo ieņēmumu sadalījums.
1. tabula
Ieņēmumi un maksājumi 1999.-2002. gadā
(EUR)
No 1999. gada oktobra
2000. gadā
2001. gadā
Līdz 2002. gada septembrim
Ieņēmumi no iznomāšanas
61 000
333 000
250 000
174 000
Garantētā nomas maksa BFH
38 000
153 000
153 000
115 000
Atlikums, no tā:
23 000
180 000
97 000
59 000
-
pēc nemainīgas likmes noteiktā atlīdzība BAV
23 000
103 000
97 000
59 000
-
starp BAV un BFH sadalītais atlikums
77 000 no tā:
-
39 000BFH
-
38 000BAV
BFH kopā
38 000
192 000
153 000
115 000
BAV kopā
23 000
141 000
97 000
59 000
No tā tiešie izdevumi par remontu un apkopi, ūdens patēriņu, elektrību un apkuri utt. (6)
7 000
53 000
66 000
52 000
(8)
Līgums par uzņēmuma vadību paredz, ka pēc pirmajiem trīs BFH darbības gadiem, tātad no ceturtā gada, kas sākas 2002. gada oktobrī, ieņēmumus par jaunās studijas iznomāšanu, no kuriem atņem remonta, apkopes, apdrošināšanas un mārketinga izmaksas, sadala dalībnieki atbilstoši to daļas lielumam BFH (7).
2. tabulā atspoguļoti faktiskie ieņēmumi no jaunās studijas iznomāšanas 2002.-2005. gadā un šo ieņēmumu sadalījums.
2. tabula
Ieņēmumi un maksājumi 2002.-2005. gadā
(EUR)
No 2002. gada novembra
2003. gadā
2004. gadā
2005. gadā
Ieņēmumi
31 000
252 000
258 000
181 000
Remonta un apkopes izdevumi (ko faktiski veikusi BAV)
10 000
18 000
42 000
31 000
Pēc nemainīgas likmes noteiktā summa drošības pasākumiem (BAV)
3 000
13 000
13 000
13 000
Pēc nemainīgas likmes noteiktā summa mārketingam (BAV)
12 000
48 000
48 000
48 000
Atņemot izmaksas, atlikumu sadala šādi:
70 % no atlikuma (BFH)
4 000
121 000
109 000
62 000
30 % no atlikuma (BAV)
2 000
52 000
46 000
27 000
BAV kopā
17 000
113 000
107 000
85 000
3. PROCEDŪRAS SĀKŠANA
(9)
Sākot procedūru, Komisija, izvērtējusi sabiedrības dalībnieku ieguldījumu veikšanas apstākļus BFH, uzskatīja, ka LfA ieguldījums ir līdzvērtīgs valsts atbalstam EK Līguma 87. panta 1. punkta nozīmē, un apšaubīja finansējuma saderību ar vienoto tirgu. Komisija jo īpaši pauda šaubas par to, vai LfA dalība BFH ir saderīga ar principu, ka privāts ieguldītājs darbojas atbilstoši tirgus ekonomikas principiem, jo BAV un LfA ieguldījumu veikšanas nosacījumi BFH nebija vienādi. Faktiski LfA, skaidrā naudā ieguldīdama 6,9 miljonus euro un par skaidru naudu iegādādamās BFH pamatkapitāla daļas, ieguva 70 % no BFH pamatkapitāla, savukārt BAV, samaksādama EUR 15 000 un uz 25 gadiem nododama BFH ilgtermiņa lietošanas tiesības uz teritoriju, kuras vērtība tika lēsta uz 3 miljoniem euro, saņēma 30 % daļu.
(10)
Lēmumā par procedūras sākšanu Komisija argumentēja, ka LfA ir valsts banka un ka ieguldījums, kas finansēts no valsts līdzekļiem, iespējams, ir valsts atbalsts, kurš nav saderīgs ar kopējo tirgu un kura galīgais labuma guvējs ir BAV.
4. VĀCIJAS NOSTĀJA
(11)
Vācija būtībā pauda viedokli, ka tas nav valsts atbalsts, jo runa ir par ieguldījumu infrastruktūrā, turklāt nevienam konkrētam uzņēmumam no tā nerodas priekšrocības. Pat tad, ja tas būtu valsts atbalsts, tad, pēc Vācijas domām, runa būtu par tā saukto izņēmumu kultūras veicināšanai, kas paredzēts EK Līguma 87. panta 3. punkta d) apakšpunktā.
(12)
Studija tiek iznomāta filmu ražošanai. Saskaņā ar Vācijas sniegto informāciju uz visiem studijas nomātājiem, tātad arī uz BAV un tās meitasuzņēmumiem, attiecas vienādi noteikumi. Tas ir arī paredzēts līgumā par uzņēmuma vadību, kas reglamentē ieguldījumu pārvaldi un studijas apsaimniekošanu, ar ko nodarbojas BAV. Tādējādi BAV saskaņā ar Vācijas viedokli nebauda nekādas priekšrocības.
(13)
Vācija iesniedza studijā uzņemto filmu sarakstu, no kura izriet, ka vairāk nekā divas trešdaļas no šīm filmām ir uzņēmuši uzņēmumi, kas nekādi nav saistīti ar BAV (8).
(14)
Lai pierādītu, ka ne BAV, ne kāds cits filmu uzņemšanas laukuma lietotājs nebaudīja īpašas priekšrocības, Vācija 2005. gadā iesniedza cenu sarakstu, kurā bija norādītas nomas maksas 25 filmu studijām, kuru platība bija no 748 m2 līdz 4 225 m2 un kuras atradās tādās valstīs kā, piemēram, Vācija, Čehija, Slovākija, Bulgārija, ASV un Itālija. Studiju nomas maksa bija no 0,27 EUR/m2 (Itālijā) līdz 4,34 EUR/m2 (Apvienotajā Karalistē). 2005. gadā BFH jaunās studijas (3 060 m2) nomas maksa bija 1,02 EUR/m2. Šī cena bija jāmaksā visiem studijas lietotājiem, arī BAV.
5. NOTIKUMU ATTĪSTĪBA PROCEDŪRAS GAITĀ
(15)
Lai novērstu jebkādas šaubas par valsts atbalsta pastāvēšanu un uzlabotu pārredzamību, Vācija pēc procedūras sākuma ierosināja šādas izmaiņas (turpmāk tekstā - “jaunais risinājums”):
a)
LfA kļūst par vienīgo BFH īpašnieci. Tā pārņem BAV piederošo 30 % daļu par nominālvērtību, kas atbilst EUR 15 000. Šeit jānorāda, ka BFH dibināšanas līgumā bija paredzēts, ka daļas otram (citiem) dalībniekam(-iem) pārdod par to nominālvērtību (sākotnējo vērtību). LfA pārņem arī atlikušo 21 % daļu (9);
b)
BAV atsakās no tiesībām uz 30 % peļņas, kas tai sākumā pienācās kā sabiedrības dalībniecei, un tagad atbild tikai par jaunās studijas pārvaldi. BAV ik gadu nosūta BFH rēķinu par uzņēmuma vadības izmaksām atbilstoši faktiskajam darba apjomam. 2006. gadā šīs izmaksas tika novērtētas EUR 106 405 apmērā, un tās pārbaudīja neatkarīgs revidents;
3. tabula
Uzņēmuma vadības izmaksas 2006. gadā
(EUR)
Izmaksu kategorija
Izskaidrojums
Izmaksas 2006. gadā
Teritorijas un ēku uzturēšanas pakalpojumi: uzkopšana, tīrīšanas darbi ziemā, apzaļumošana, apkopes un remonta darbi, atkritumu aizvākšana utt.
Aprēķinam par pamatu izmantoti 6 % no ēku un teritorijas vērtības, salīdzinājumam izmantotajos konkurentu piedāvājumos šī vērtība ir tāda pati.
21 539,29
Darījumu kārtošana, piem., rēķinu izrakstīšana, līgumu sagatavošana
2 stundas nedēļā, EUR 40 stundā.
4 160
Īpašuma pārvalde (property management)
1 stunda nedēļā, EUR 40 stundā.
2 080
Ugunsdzēsības dienests, sargu apgaitas, signalizācija, ugunsdrošības ierīču pārbaudes
BAV saskaņā ar likumu ir jāizveido savs ugunsdzēsības dienests. Tā izmaksas ir apmēram 1 miljons euro gadā.
50 906,13
Mārketings, izplatīšana, pakalpojumi, tostarp sekretariāta pakalpojumi, klientu piesaiste, mārketings, budžeta aprēķini, projektu uzraudzība, ražošanas uzraudzība utt.
Kopējie nodaļas izdevumi: EUR 175 000.
Sekretariāts: EUR 200 mēnesī.
Izplatīšanas koordinācija: EUR 100 mēnesī.
Mārketinga koordinācija: EUR 100 mēnesī.
Mārketinga darbības: EUR 400 mēnesī.
Pastāvīgo klientu apkalpošana: EUR 200 mēnesī.
Jauno klientu piesaiste Vācijā: EUR 200 mēnesī.
Jauno klientu piesaiste citās valstīs: EUR 100 mēnesī.
Budžeta aprēķini: EUR 100 mēnesī.
Ražošanas uzraudzība: EUR 200 mēnesī.
Projektu uzraudzība: EUR 150 mēnesī.
Pretenziju apstrāde: EUR 200 mēnesī.
Konkurentu darbības analīze: EUR 100 mēnesī.
25 800
Prese: paziņojumi presei, preses materiālu apkopošana, intranets, internets utt.
2 stundas nedēļā, EUR 40 stundā.
960
Grāmatvedība
2 stundas nedēļā, EUR 40 stundā.
960
106 405,42
c)
BFH apņemas maksāt tirgus cenām atbilstošu atlīdzību par zemesgabala izmantošanu. Šī atlīdzība par lietošanu saskaņā ar tirgū pieņemto praksi ir 5 % no zemesgabala vērtības, ko neatkarīgs eksperts 2006. gada janvārī novērtēja EUR 3 670 000 vērtībā. Tādējādi atlīdzība par lietošanu ir noteikta EUR 183 500 gadā, un tai vēl jāpieskaita PVN. Cena ir piesaistīta patēriņa cenu indeksam. BFH tomēr nemaksās atlīdzību par lietošanu reizi mēnesī, bet ļaus tai uzkrāties, piemērojot pamata procentu likmi, kam pieskaitīti 4 %;
d)
2024. gadā neatkarīgs eksperts novērtēs jaunās studijas tirgus vērtību; un BAV, pārņemot jaunās studijas aktīvus, maksās BFH šai tirgus vērtībai atbilstošu cenu, turklāt būs iespējams ieskaita kārtībā izmantot visu uzkrāto atlīdzību par lietošanu ar procentiem. Ja studijas vērtība pārsniegs uzkrāto zemes nomas maksu, tad sabiedrība BAV atlīdzinās sabiedrībai BFH (LfA) starpību.
6. NOVĒRTĒJUMS
(16)
Sākotnējais pasākums, kas jāpārbauda, bija 6,9 miljonu euro lielais LfA ieguldījums jaunajā studijā un LfA dalība uzņēmumā BFH.
(17)
Kā norādīts lēmumā par procedūras sākšanu, šis pasākums turpmāk minēto iemeslu dēļ EK Līguma 87. panta 1. punkta nozīmē varētu būt valsts atbalsts, kas īstenots attiecībā uz BAV:
a)
LfA ir valsts banka, par kuras darbībām un lēmumiem atbild valsts (Bavārijas federālā zeme), tādējādi ir izmantoti valsts līdzekļi;
b)
LfA ieguldījums varēja radīt BAV ekonomiskas priekšrocības, proti, pārmērīgi kompensējot administratīvos izdevumus, piešķirot priekšrocības BFH daļu iegādē ar nepamatoti izdevīgiem nosacījumiem salīdzinājumā ar LfA, bez nosacījumiem pārņemot studiju īpašumā pēc 25 gadiem un, visbeidzot, radot priekšrocības attiecībā uz studijas pieejamību, kā arī pieejamību par izdevīgāku cenu, ko BAV normālos tirgus apstākļos, iespējams, nebūtu ieguvusi;
c)
tā kā priekšrocības selektīvā kārtībā bija piešķirtas BAV, nevis tās konkurentiem, LfA ieguldījums varēja radīt konkurences izkropļojumus;
d)
tā kā BAV starptautiskajā tirgū konkurē ar citiem uzņēmumiem, jaunās studijas ekspluatācija galu galā varēja ietekmēt arī tirdzniecību starp dalībvalstīm.
6.1. Atbalsta esamība - jaunā risinājuma izpausme
6.1.1. Turpmāk
(18)
Vācija ir sagatavojusi visas izmaiņas jaunā risinājuma piemērošanai, likvidējusi visus iespējamos agrākos un turpmāk iespējamos atbalsta elementus un apņēmusies īstenot jauno risinājumu, kolīdz būs saņemts Komisijas lēmums.
(19)
LfA atpirks no BAV 30 % daļu sabiedrībā BFH par EUR 15 000. Šī cena ir paredzēta BFH dibināšanas līgumā un precīzi atbilst cenai, ko Bavaria sākumā samaksāja par savām daļām. Par sabiedrības BFH daļu pārdošanu BAV neiegūst nekādas priekšrocības, ko varētu novērtēt kā atbalstu. LfA piederēs 100 % daļu, un līdz ar to tā saņems 100 % no BFH peļņas.
(20)
Turpmāk BAV ik gadu izrakstīs rēķinu BFH par sabiedrības vadības izmaksām atbilstoši “faktiskajiem izdevumiem”. Saskaņā ar ziņām, ko Vācija sniedza 2006. gada novembrī, šie izdevumi 2006. gadā bija EUR 106 405. Ik gadu tiks aprēķināti faktiskie izdevumi, par tiem izrakstīs rēķinu, un tos pārbaudīs neatkarīgs eksperts. Tiks nodrošināts, lai BAV saņemtu apmaksu tikai par faktiski sniegtiem pakalpojumiem, novēršot pārmērīgas kompensācijas iespēju. Līdz ar to BAV negūs priekšrocības, kas izpaustos kā pārmērīga kompensācija par uzņēmuma pārvaldi un tādējādi līdzinātos atbalstam.
(21)
Līdz 2024. gadam BFH maksās sabiedrībai BAV tirgus cenām atbilstošu nomas maksu par teritorijas izīrēšanu. Tā ir vienāda ar 5 % no objekta/teritorijas vērtības (10), ko novērtējis neatkarīgs eksperts. Tādējādi to var uzskatīt par tirgus cenām atbilstošu nomas maksu, jo tā nodrošina BAV piemērotu peļņu par minētajai sabiedrībai piederošo zemesgabalu. Tomēr BFH nemaksās šo nomas maksu reizi mēnesī skaidrā naudā, bet atlīdzība par lietošanu, ieskaitot procentus, uzkrāsies (11). Tiks nodrošināts, lai BAV saņemtu apmaksu tikai par teritorijas lietošanu, lai novērstu pārmērīgas kompensācijas iespēju.
(22)
Pēc 25 gadu termiņa beigām, proti, 2024. gadā, jaunās studijas tirgus vērtību novērtēs neatkarīgs eksperts, un BAV varēs no BFH iegādāties jauno studiju par šo cenu ar iespēju ieskaita kārtībā ierēķināt uzkrāto nomas maksu ar procentiem. Ja ēkas vērtība 2024. gadā pārsniegs pret BAV uzkrātā prasījuma vērtību, tad BAV apmaksās starpību. Tādējādi ir pilnīgi izslēgts, ka BAV, iegādājoties studiju, baudītu jebkādas priekšrocības (12). No tā var secināt, ka jaunais risinājums garantē, ka BAV nākotnē negūs nekādas priekšrocības EK Līguma 87. panta 1. punkta nozīmē no jaunās studijas ekspluatācijas, un tādējādi tiek izslēgta iespēja, ka nākotnē BAV saņemtu valsts atbalstu. BAV atteiksies no savas 30 % lielās daļas, un BFH izrakstīs rēķinu par jaunās studijas pārvaldības un teritorijas iznomāšanas faktiskajām izmaksām. Pēc 25 gadiem BAV turklāt būs jāmaksā tirgus cena, iegādājoties filmu studiju. Sākotnēji bija paredzēts, ka īpašuma tiesības uz jauno BFH ēku un tās ierīkojumu pēc 25 gadiem bez maksas iegūst BAV.
6.1.2. Raugoties pagātnē - pasākuma ietekme, kas parādījusies jau pirms jaunā risinājuma piemērošanas
(23)
Maksājumi, ko BAV saņēma 1999.-2005. gadā, ir uzskaitīti 1. un 2. tabulā. Šos maksājumus var iedalīt divās kategorijās: atlīdzība par uzņēmuma vadību un līgumā paredzētā BAV peļņas daļa. To kopsavilkums ir šāds.
4. tabula
BAV saņemtie maksājumi. Atlīdzība par vadību un peļņa
(EUR)
No 1999. gada oktobra
2000 gadā
2001 gadā
2002 gadā
2003 gadā
2004 gadā
2005 gadā
A.
Ieņēmumi kopā
61 000
333 000
250 000
205 000
252 000
258 000
181 000
B.
Garantētie maksājumi sabiedrībai BFH
38 000
153 000
153 000
115 000
C.
Ekspluatācijas izdevumi (maksāti sabiedrībai BAV)
23 000
103 000
97 000
84 000
79 000
103 000
92 000
D.
Apkope, ūdens, elektrība, apkure utt.
7 000
53 000
66 000
62 000
18 000
42 000
31 000
E.
Drošība, mārketings, pieskaitāmās izmaksas un pārvaldība
16 000
50 000
31 000
22 000
61 000
61 000
61 000
F = A - B - C. Peļņa
0
77 000
0
6 000
173 000
155 000
89 000
G.
BFH peļņa
39 000
4 200
121 100
108 500
62 300
H.
BAV peļņa
38 000
1 800
51 900
46 500
26 700
Maksājumi sabiedrībai kopā I = C + H
23 000
141 000
97 000
85 800
130 900
149 500
118 700
(24)
Maksājumus, ko BAV saņēma par objekta pārvaldību (skatīt 4. tabulas C rindu un sīkākus datus D un E rindā), veido divas daļas: atlīdzība par faktiskajiem pakalpojumiem un uzņēmuma vadības līgumā iepriekš noteiktā nemainīgas likmes summa. Pat 2000. un 2004. gadā, kas bija “labākie gadi”, kad BAV saņēma EUR 103 000, šie maksājumi nesasniedza plānoto līmeni, kas 2006. gadā bija EUR 106 405 (skatīt 3. tabulu), un BAV neguva nekādas nepamatotas priekšrocības.
(25)
BAV peļņas daļa bija paredzēta kā kompensācija par bezmaksas lietošanā nodoto objektu. Šie maksājumi ir mazāki nekā tirgus cena par teritorijas nomu, kas pašlaik ir apmēram EUR 183 500 gadā (skatīt 15. zemsvītras piezīmi).
(26)
No 4. tabulas izriet, ka pat tad, ja saskaita visus BAV ieņēmumus (gan no pārvaldības, gan no peļņas, skatīt I rindu), visu BAV 1999.-2005. gadā saņemto maksājumu summa ir zemāka nekā tirgus cena par teritorijas lietošanu (tā pašlaik ir apmēram EUR 183 500 gadā). Pamatojums šādai situācijai ir ietverts sākotnējā plānā, saskaņā ar kuru īpašuma tiesības uz jauno BFH ēku un tās iekārtojumu pēc 25 gadu termiņa bez atlīdzības pāriet BAV, un tas nozīmētu “papildu” priekšrocības BAV. Jaunajā risinājumā tomēr paredzēts, ka BAV iegādājas studiju par tirgus cenu. No tā visa izriet, ka BAV 1999.-2005. gadā no pasākuma nav guvusi priekšrocības EK Līguma 87. panta 1. punkta nozīmē.
(27)
Tāpēc var konstatēt, ka BAV saistībā ar līdzšinējo jaunās studijas ekspluatāciju nav saņēmusi valsts atbalstu.
6.2. Iespējamais atbalsts saistībā ar studijas lietošanu
(28)
Papildus iespējai, ka sabiedrība BAV būtu saņēmusi pārmērīgi lielu maksu par studijas pārvaldību (skatīt iepriekš 4. tabulu), nav izslēdzams, ka BAV varēja iegūt privileģētu statusu attiecībā uz studijas izmantošanu.
(29)
Saskaņā ar Vācijas sniegtajām ziņām studijā lielāko daļu filmu uzņēma sabiedrības, kas nekādi nav saistītas ar BAV (13). Vācija apstiprināja, ka BAV nebaudīja privileģētu statusu attiecībā uz piekļuvi studijai. Turklāt visi filmu ražotāji gan toreiz, gan tagad varēja izmantot studiju ar tieši tādiem pašiem nosacījumiem un tādu pašu cenu kā BAV. Komisijai tika apliecināts, ka uz BAV attiecas tādi paši noteikumi kā uz visiem pārējiem konkurentiem un ka tā nesaņēma un arī tagad nesaņem nekādas privilēģijas, tā ka no jaunās studijas lietošanas tai nav radušās un arī neradīsies nekādas priekšrocības EK Līguma 87. panta 1. punkta nozīmē.
6.3. Jaunā risinājuma saderība ar principu, ka privāts ieguldītājs darbojas atbilstoši tirgus ekonomikas principiem
(30)
Attiecībā uz principu, ka privāts ieguldītājs darbojas atbilstoši tirgus ekonomikas principiem, jānorāda, ka runa ir par faktu, ka LfA un BAV neveica ieguldījumus BFH ar vienādiem nosacījumiem, un tas tika uzskatīts par atbalstu sabiedrībai BAV. Jaunais risinājums novērš šo problēmu, jo LfA kļūst par vienīgo BFH īpašnieci. Jaunajā risinājumā paredzēts, ka BFH (kas visiem studijas lietotājiem izraksta rēķinus par tirgus cenu) ieņēmumi 100 % apmērā pieder LfA un visu BFH peļņu iegūst LfA. Visbeidzot, LfA 2024. gadā, pārdodot studiju, iegūs samaksu par tirgus cenu. Tāpēc prima facie jākonstatē, ka LfA ieguldījums sabiedrībā BFH atbilst principam, ka privāts ieguldītājs darbojas atbilstoši tirgus ekonomikas principiem.
7. SECINĀJUMI
(31)
Pamatojoties uz iepriekš minētajiem apsvērumiem, Komisija konstatē, ka izmeklējamais pasākums jaunajā risinājumā nesniedz BAV nekādas priekšrocības un tāpēc EK Līguma 87. panta 1. punkta nozīmē tas nav atbalsts, kas īstenots attiecībā uz BAV,
IR PIEŅĒMUSI ŠO LĒMUMU.
1. pants
LfA Förderbank Bayern ieguldījums sabiedrībā Bayerische Filmhallen GmbH saskaņā ar Vācijas paziņotajām izmaiņām nav valsts atbalsts EK Līguma 87. panta 1. punkta nozīmē attiecībā uz Bavaria Film GmbH.
2. pants
Šis lēmums ir adresēts Vācijas Federatīvajai Republikai.
Briselē, 2007. gada 21. martā

Labels: 12
18
19
4